kardosdrur/scandi-wiki huggingface dataset:
Zorn

Zorn er et tyskt efternavn, der henviser til blandt andre:

 Anders Zorn (1860–1920) – svensk kunstner
 Friedrich Albert Zorn (1820–1905) – tysk koreograf
 Hermann Zorn (1896–1983) – tysk kemiker
 John Zorn (født 1953) – amerikansk komponist
 Ludwig Zorn (1865–1921) – tysk kunstner
 Max August Zorn (1906–1993) – amerikansk matematiker
 Peter Zorn (1682–1746) – tysk teolog
 Philipp Zorn (1850–1928) – tysk retslærd
 Wolfgang Zorn (1922–2004) – tysk historiker
Hugo Zorn von Bulach

Hugo Anton Marie Ernst Anna Zorn von Bulach (8. februar 1851 i Strasbourg af godsejerslægt – 21. april 1921 sammesteds) var en elsassisk friherre, politiker og embedsmand. 

Hans farfader var 1827—30 medlem af det franske deputeretkammer og hans fader 1869—70 af den lovgivende forsamling, hvor han hørte til det kejserligsindede flertal og stemte for krigen. Han selv gjorde under krigen tjeneste som løjtnant i mobilgarden, men forblev efter fredsslutningen i sit hjemland, studerede 1874—76 ved Strasbourgs Universitet og føjede sig tidlig under de nye forhold. 

Som autonomist valgtes han 1878 til kredsdagen for Nedre Elsass, 1879 til landsudvalget for Elsass-Lothringen og 1881—87, samt på ny 1890—98 til den tyske rigsdag. Her stemte han 1887 uden forbehold for hærens udvidelse, hvad der dengang medførte hans nederlag ved de nye valg. 1895 blev han understatssekretær for Elsass-Lothringen (nærmest for landbruget), og oktober 1908 afløste han Köller som statssekretær, det vil sige den egentlige leder for rigslandenes forvaltning. 1903 var han blevet geheimeråd.

Kilder 

 

Politikere fra Det Tyske Kejserrige
Friherrer fra Tyskland
Tyskere i 1800-tallet
Tyskere i 1900-tallet
Personer fra Strasbourg
Salmonsens
Alois Zucker

Alois Zucker (født 4. juni 1842 i Čkyně (Böhmen), død 1. oktober 1906 i Prag) var en østerrigsk strafferetslærer.

Zucker blev privatdocent i Prag 1870, ekstraordinær professor sammesteds 1874, ordentlig professor 1881. Som skribent beskæftigede Zucker sig særlig med samtidens reformspørgsmål på strafferettens område. Af hans talrige skrifter og afhandlinger skal nævnes: Die Untersuchungshaft vom Standpunkte der oesterreichischen Strafprocessgesetzgebung (I, 1873, II, 1876, III, 1879), Ueber die Behandlung der verbrecherischen und arg verwahrlosten Jugend (1894), Ueber Schuld und Strafe der jugendlichen Verbrecher (1899) og Ueber Strafe und Strafvollzug in Uebertretungsfällen (1905). Et posthumt arbejde af Zucker, Über Kriminalität, Rückfall und Strafgrund (1907), blev udgivet af Alfred Amschl.

Kilder 

 

Jurister fra Østrig
Ansatte ved Prags Universitet
Faglitterære forfattere fra Østrig
Tysksprogede forfattere
Salmonsens
Østrigere i 1800-tallet
Professorer fra Østrig
Luciano Zuccoli

Luciano Zuccoli (født 5. december 1868 i Calprino, død 26. november 1929 i Paris) var en italiensk forfatter og journalist.

Han gik militærvejen, blev kavaleriofficer, og en af hans mest bekendte romaner Ufficiali, sottufficiali, caporali e soldati (Milano 1902) skildrer ikke uden satire soldaterlivet. Han stiftede den reaktionære avis Provincia di Modena, som han
redigerede fra 1898—1900, og var senere sammen med Ferruccio Macola redaktør af Gazzetta di Venezia (1903—12). Også ved Corriere della Sera og dette blads ugeskrift La Lettura var han medarbejder.

Særlig var Zuccoli dog kendt som en meget yndet roman- og novelleforfatter. Han viser sig her som en fin psykolog, særlig hvor det gælder skildringer af kvinden og barnet. Af hans mest bekendte værker, foruden det omtalte, kan nævnes romanerne I lussoriosi (1893), Il designato (1895), Roberta (1896), Lamore di Loredana (1908), La freccia nel fianco (1913), L’occhio del fanciullo (1914), La divina fanciulla (1919), Le cose più grandi di lui (1922) og novellesamlingerne La compagnia della Leggera (1905), Donne e fanciulli (1910) og Primavera (1912).

Kilder 
 

Journalister fra Italien
Romanforfattere fra Italien
Novelleforfattere fra Italien
Salmonsens
Kolling

Kolling er et dansk efternavn, der henviser til blandt andre:

 Frederik August Vilhelm Kolling (1833-1871) – dansk matematiker og professor
 Harald Kolling (1835-1904) – dansk skuespiller
 Janne Kolling (født 1968) – dansk håndboldspiller
 Valdemar Kolling (1834-1915) (1834-1915) – dansk kgl. skuespiller
 Valdemar Kolling (1863-1912) (1863-1912) – dansk skuespiller, søn af Harald Kolling

Se også 

 Kolding
Frederik August Vilhelm Kolling

Frederik August Vilhelm Kolling (2. marts 1833 i København – 28. juli 1871 på Sankt Hans Hospital) var en dansk matematiker, far til Ingeborg Rode.

Kolling ville først være polytekniker, men fik ved at høre Ramus' forelæsninger over matematik på Polyteknisk Læreanstalt så stor interesse for dette fag, at han valgte det til sit specialstudium. 1857 blev han student fra Vajsenhusets Skole, og allerede året efter ansattes han ved Læreanstalten som lærer i matematik efter H.A. Pedersen, i hvilken stilling han virkede med megen energi og samvittighedsfuldhed, indtil i 1870 en hjernelidelse tvang ham til at trække sig tilbage. 1861 havde han fået kgl. ansættelse og 1869 titel af professor.

Kilder 

 
  

Matematikere fra Danmark
Ansatte ved Danmarks Tekniske Universitet
Danskere i 1800-tallet
Personer fra København
Personer i Dansk Biografisk Leksikon
Salmonsens
Titulære professorer fra Danmark
Alumni fra Danmarks Tekniske Universitet
Bebrene

Bebrene (også kaldet Bebrine, tysk: Bewern) er en landsby i Ilūkstes novads, Bebrenes pagasts, Letland, og er hovedbyen i pagasten. Byen befinder sig 195 km fra Riga. Byen nævnes første gang i skriftlige kilder fra 1562.

I byen er der både et gymnasium, børnehave, kulturhus, bibliotek, postkontor, redderstation og en katolsk kirke. Et stykke uden for byen findes et bævermuseum, 
hvor man kan lære mere om bæveren, se forskellige bæverpelse, og hvis man har bestilt det i god tid forinden sågar kan smage bæverkød. 
Der var i 2015 402 indbyggere i byen.

Referencer

Eksterne henvisninger 
 Bebrenes turistinformation 
 Turistatraktioner i Bebrene og omegn

Byer i Letland
Steampunk

Steampunk ("damppunk") er en undergenre af spekulativ fiktion eller science fiction, der lægger vægt på anakronistisk teknologi, typisk fra Victoriatiden. Den beskrevne teknologi omfatter ofte dampmaskiner, luftballoner, mekaniske regnemaskiner og anden teknik fra 1800-tallet. Genren kan også omhandle moderne genstande som bl.a. datamater, baseret på Victoriatidens teknologi, f.eks. The Difference Engine af William Gibson og Bruce Sterling. Mikroelektronik i moderne betydning findes ikke og forbrændingsmotorer er sjældne.

Steampunk udspiller sig sædvanligvis i et victoriansk miljø, men genren har forgrenet sig og inkluderer i dag alle tænkelige tidsaldre og historiske miljøer, for eksempel middelalderen, bronzealderen og antikken.

Steampunk kan også henvise til en trend indenfor mode og musik.

Historisk udvikling 

Steampunk blev skabt som en samtidslitterær genre af forfattere som Jules Verne, H. G. Wells og Mark Twain.

Genren som vi kender den i dag kom til i 1980'erne som en kontrafaktisk historie-genre af forfattere som Tim Powers, K. W. Jeter, William Gibson og Ronald Clark. Termen blev skabt af Jeter, da han ledte efter et samlebegreb for den type romaner, som han og hans kolleger skrev. Disse forfattere skrev i samme ånd som Verne og Wells, og henlagde romanernes handling til en fiktiv fortid. Både Jeters Morlock Night og Stephen Baxters The Time Ships er f.eks. opfølgere til H. G. Wells klassiker Tidsmaskinen.

Steampunk i film 
Eksempler på steampunk i film er Wild Wild West og Det hemmelighedsfulde selskab|The League of Extraordinary Gentlemen, ligesom tv-serien Doctor Who anvender elementer af Steampunk.

Eksterne links 

 Famous Steampunk Works 
 Steampunk: Reclaiming Tech for the Masses , Time Magazine, 14.12.2009 
 Steampunking Technology, The Daily Beast 

Science fiction
Bebrenes pagasts

Bebrenes pagasts er en territorial enhed i Ilūkstes novads i Letland. Pagasten havde 1059 indbyggere i 2010 og omfatter et areal på 102,8 kvadratkilometer. Hovedbyen i pagasten er Bebrene. De andre nævneværdige beboede områder i pagasten hedder: Būku sala, Diņģeļkalns, Dirbeļi, Ilze, Ilzmuiža, Kaupiški, Lielie Sīļi, Mazie Sīļi, Pūdānu sala, Putnu sala, Ūžuļu sala og Žāgeri. Der er to navngivne bakker i pagasten, Apšukalns som er 155 meter høj, og Lediņu kalns som er 201 meter høj. Der er ligeledes to navngivne søer henholdsvis Ilzines sø og Kamiņčas sø, som ligger på grænsen til Eglaines pagasts. Der er også 11 åer, hvoraf 2 ikke løber igennem pagasten, men er med til at udgøre grænsen til andre pagaster.

Galleri

Eksterne kilder/henvisninger 

Letlands geografi
Pagasts
Loren Bouchard

Loren Hal Bouchard (født 1969) er en amerikansk stemmeskuespiller.

Eksterne henvisninger 

 

Stemmeskuespillere fra USA
Skuespillere fra New York
Personer fra New York City
Pollestres

Pollestres er en by og kommune i departementet Pyrénées-Orientales i Sydfrankrig.

Geografi 
Kommunen ligger 6 km syd for Perpignan centrum.

Demografi

Udvikling i folketal

Kilder

Eksterne henvisninger 

 Les Pyrénées Catalanes 

Byer i Pyrénées-Orientales
G.D. Falksen

Geoffrey D. Falksen (født 31. juli 1982), er en amerikansk forfatter og essayist. Han er særlig kendt for sine arbejder indenfor steampunk-genren, hvor han har arbejdet som forfatter.

Falksen er bl.a. uddannet på Sarah Lawrence College i Bronxville, NY (2001–2005), Albertus Magnus College of New Haven, CT (siden 2005), og Southern Connecticut State University of New Haven, CT (siden 2007). Siden 2008 har Falksens steampunk-arbejder opnået stigende popularitet. Arbejderne omfatter flere noveller i samlingen "Cities of Ether", såvel som fortællingerne i "An Unfortunate Engagement" og "The Mask of Tezcatlipoca,". Falksens arbejder er også udkommet i The Footprints and Steampunk Reloaded anthologies. Hans debutroman Blood in the Skies blev udgivet på Wildside Press i juli 2011 og er den første i en planlagt serie med titlen The Hellfire Chronicles. Udgivelsen blev udgivet samtidig med et soundtrack med musik af forskellige steampunk musikere og bands.

Bibliografi

The Hellfire Chronicles 
 
 Ash On The Wind (Planlagt)
 Fire In The Storm (Planlagt)

The Cities of Ether 
 "Sofia Athanatos" (The Willows Magazine, November 2007)
 "The Strange Case of the All-Seeing Ear" (The Willows Magazine, serialized 2007-2008)
 "The Strange Case of Mr. Salad Monday " (Tor.com, October 2009); genoptrykt i Steampunk II: Steampunk Reloaded (ed. Ann VanderMeer og Jeff VanderMeer, Tachyon Publications, November 2010)
 "Cinema U" in The Immersion Book of Steampunk (ed. Gareth Jones and Carmelo Rafala, Immersion Press; August 2011)

Serier og kort fiktion 
 "An Unfortunate Engagement" Parts 1-4 in Steampunk Magazine (2007–2008)
 "An Unfortunate Engagement" Parts 5-9 in Steampunk Tales (2009–2010)
 "The Mask of Tezcatlipoca" Parts 1-5 in Steampunk Tales (2009–2010)
 "In the Footsteps of Giants" in "Footprints" (ed. Jay Lake og Eric T. Reynolds, Hadley Rille Books, July 2009) ()

Noter

Eksterne links 

 Hjemmeside 

Science fiction-forfattere fra USA
The Combination 1895-96

The Combination 1895–96 var den sjette sæson af den engelske fodboldliga The Combination. Ligaen havde deltagelse af otte hold, der spillede en dobbeltturnering alle-mod-alle. Turneringen blev vundet af Evertons reservehold, som dermed vandt ligaen for fjerde gang.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1895
Fodbold i 1896
Primeira Liga 2011-12

Primeira Liga 2011-12 var den 78. udgave af det portugisiske mesterskab i fodbold. Turneringen blev afviklet fra 14. august 2011 og blev afsluttet 13. maj 2012.

Tabel 

1:Beira-Mar vandt de to opgør over Académica 0-1 og 2-1 og sluttede derfor over Académica.

Statistik

Målscorer 

 Opdateret: 13. maj, 2012, 00:25 UTC

Assister 

 Sidst opdateret: 7. maj, 2012, 12:48 UTC

Kilder 

Fodbold i Portugal
Gambrinus liga 2010-11

Gambrinus liga 2010–11 var den 18. udgave af det tjekkiske mesterskab i fodbold. Turneringen blev afviklet fra 16. juli 2010 til 28 maj, 2011.

Tabel

Målscorer 
Kilde: iDNES.cz 

Fodbold i Tjekkiet
Fodboldsæson 2010-11
Valdemar Kolling

Valdemar Kolling henviser til flere personer:

 Valdemar Kolling (1834-1915) (1834-1915) – dansk kgl. skuespiller
 Valdemar Kolling (1863-1912) (1863-1912) – dansk skuespiller
Olette

Olette (på Catalansk: Oleta) er en by og kommune i departementet Pyrénées-Orientales i Sydfrankrig.

Byen er hovedby i en kanton af samme navn.

Landsbyen Évol, som ligger 2 km nord for Olette, er medtaget i Les Plus Beaux Villages de France, som er en liste med Frankrigs smukkeste landsbyer.

Geografi 
Olette ligger i Pyrenæerne ved floden Têt. Mod vest ligger Mont-Louis (20 km) og mod øst Villefranche-de-Conflent (9 km). Nærmeste større by er Perpignan (60 km).

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
Niels Erik Vangsted

Niels Erik Vangsted (28. marts 1920 i Aalborg – 18. august 1943 ved Hollandshus) var en dansk bankassistent og modstandsmand, medlem af Dansk Samling med dæknavnet "Nelle".

Vangsted var natten mellem den 17. og 18. august 1943 med ved opsamlingen efter en våbennedkastning ved Madum Sø i Rold Skov. På vej hjem blev de ti modstandsfolk set af en tysk militærvogn. Ved skovfogedstedet Hollandshus kørte modstandsfolkene ind i skoven og flygtede. Niels Erik Vangsted blev skudt og dræbt på ladet af modstandsfolkenes lastvogn, og Poul Edvin Kjær Sørensen, som forstuvede foden da han sprang fra lastbilen, blev taget til fange og bragt til København, hvor han straks blev dødsdømt ved en tysk krigsret på Nyboder Skole. Han blev henrettet den 18. august.

Niels Erik Vangsted blev begravet på Almen Kirkegård i Aalborg mandag den 23. august klokken 8 om morgenen. Den tyske besættelsesmagt forsøgte at holde begravelsen og ceremonien hemmelig, men den Frit Danmark havde allerede den 19. august berettet om våbennedkastningen og Vangsteds død. Mandag flager hele byen på halvt. Byens arbejdere og studerende strejker. Tusindvis af mennesker er ved middagstid forsamlet omkring kirken. Det fører til optøjer og overfald mod tyske soldater. I Frederikshavn nedlægger arbejderne på byens værft ført arbejdet, dernæst værksteder og senere butikkerne. Den 24. august er der generalstrejke i Aalborg og den 29. august ophører samarbejdet med besættelsesmagten. 

Poul Edvin Kjær Sørensen blev begravet i Warnemünde. Efter krigen blev hans jordiske rester, på venners foranledning, flyttet til Nørresundby Kirkegård hvor han fortsat ligger.

Kilder og eksterne henvisninger

Referencer

Eksterne henvisninger 
 

Personer fra Danmark myrdet af Nazi-Tyskland
Personer fra Aalborg
Modstandsfolk fra Dansk Samling
Wurmbergseilbahn

Wurmbergseilbahn (på dansk: Wurmberg Svævebane) er en svævebane i Harzen i Tyskland. Svævebanen, som blev anlagt i 1963, er 2,8 km lang og går fra byen Braunlage til toppen af bjerget Wurmberg, der med en højde på 971 m.o.h. er det højeste punkt i Niedersachsen.

Svævebanen er den længste i den nordlige del af Tyskland, mens den svævebane, som har den stejleste stigning i Nordtyskland er Bodetal-Seilbahn ved byen Thale, ligeledes i Harzen.

Historie 
Svævebanen startede i 1963 som en lille bane med 2-personers gondoler. Fra begyndelsen med start ved det, der i dag er mellemste station, og op til topstationen, der ligger tæt på bjergets top. To år senere var den nederste strækning koblet på, således at der var afgang fra Braunlages nordlige udkant.

I årene 1980 til 1982 blev banen moderniseret, bl.a. med gondoler, som havde automatisk døråbning. I 1990 stod det klart, at banens kapacitet efterhånden ikke længere slog til. Derfor blev det besluttet at bygge en komplet ny svævebane. Det var det veletablerede svævebanekonstruktionsfirma Doppelmayr, der stod for projektet, der med kabiner med plads til 6 personer havde en kapacitet på 900 passagerer i timen. Det nye anlæg åbnedes den 15. januar 2001.

Ruten 
Dalstationen ligger ved en stor parkeringsplads i nordenden af Braunlage. Passagerer kan vælge at stå af ved mellemstationen, hvor der er adgang til om sommeren at køre med bobslæder eller om vinteren at vælge en af de blå (lette) skiløjper på bjerget. Vælger man at tage turen med svævebanen hele vejen op til topstationen er der her et væld af muligheder, både om sommeren eller om vinteren.

Billedgalleri

Referencer

Eksterne henvisninger 

 Officiel hjemmeside (på tysk)
 Wurmbergseilbahn på 'Lift-World'

Harzen
Gondolbaner
Bygninger, konstruktioner og anlæg i Tyskland
Niedersachsen
Sortbrystet vagtel

Den sortbrystede vagtel (coturnix pectoralis) er en australsk vagtelart, der findes i Australien og på Tasmanien. Den er 18-18,5 cm lang. Hannen er normalt lidt mindre end hunnen. Hunnen lægger normalt 7-8 æg, men det kan forekomme, at hun lægger op til 14 æg, som hun udruger alene, hvilket tager 18 dage.

Eksterne henvisninger 
 Artsbeskrivelse 

Vagtler
Fugle fra Australien
Newzealandsk vagtel

Newzealandsk vagtel (Coturnix novaezelandiae) var en vagtelart, som kun fandtes på New Zealand. Den blev erklæret uddød i 1875, de sidste kendte eksemplarer blev skudt i 1869. Der er flere teorier om, hvorfor den før så talrige art uddøde. Teorierne omfatter: menneskers jagt på fuglen, fjerkræsygdomme overført fra indførte vagtel- og fasanarter, indførte rovdyr såsom katte, hunde og rotter.

Eksterne henvisninger 
 Lidt om fuglen

Vagtler
Uddøde fugle
Vagtel
Regnvagtel

Regnvagtel (coturnix coromandelica) er en vagtelart, som findes i Sydasien, nærmere bestemt Indien og Pakistan. Hannen har et sort bryst, mens hunnen er brunplettet cremefarvet, og dermed er hun svær at skelne fra den almindelige vagtel og den japanske vagtel. Dog har arten et andet kald, og dermed kan den skelnes fra de andre to nævnte vagtelarter.

Eksterne henvisninger 
 Billeder og lydoptagelser af vagtlen

Vagtler
Fugle fra Sydasien
Canohès

Canohès (på Catalansk: Cànoes) er en by og kommune i departementet Pyrénées-Orientales i Sydfrankrig.

Geografi 
Canohès ligger 5 km sydvest for Perpignan.

Demografi

Udvikling i folketal

Eksterne henvisninger 

 Les Pyrénées Catalanes 

Byer i Pyrénées-Orientales
Nguyễn Văn Hùng

Nguyễn Văn Hùng (født 5. maj 1980) er en vietnamesisk kampsportsudøver. Han har vundet guld i taekwondo tre gange ved de sydøstasiatiske lege, guld-, to sølv- og en bronzemedalje i Asian Taekwondo Championships. Han repræsenterede sit land ved OL i Beijing (2008) i taekwondo.

Kilder

Eksterne henvisninger 

Kampsportsudøvere
Sportsfolk fra Vietnam
Deltagere ved sommer-OL 2004
Deltagere ved sommer-OL 2008
Peugeot 208

Peugeot 208 er en minibil fra den franske bilfabrikant Peugeot og efterfølgeren for Peugeot 207. Modellen kom på markedet den  21. april 2012, i første omgang som tre- og femdørs hatchback. Før da blev 208 præsenteret i marts 2012 på Geneve Motor Show.

Udstyr 
208 findes i tre forskellige udstyrsvarianter: Access, Active og Allure. Til basisudstyret Access hører ABS, ASR og ESP samt seks airbags. Derudover har Active-modellen bilradio, fartpilot, klimaanlæg og læderrat samt 7-tommers touchskærm, over hvilken kørecomputeren og bilradioen betjenes. Det højeste udstyrsniveau Allure har derudover forkromet udstødningsrør, 16" alufælge, tågeforlygter, tozonet klimaanlæg og sportssæder.

Tekniske specifikationer 
I første omgang findes 208 med to benzin- og tre dieselmotorer. I september 2012 kommer topmodellen 208 155 THP på markedet, den har 156 hk og findes kun som tredørs. Samtidig udvides motorprogrammet med de nyudviklede trecylindrede benzinmotorer.

Alle versioner har forhjulstræk og femtrins manuel gearkasse. Kun den stærkeste benzin- og dieselmotor har seks gear. De to svageste dieselmotorer kan som ekstraudstyr leveres med automatiseret fem- hhv. sekstrins manuel gearkasse. Foran har alle versioner indvendigt ventilerede skivebremser, og bagtil har de trecylindrede benzinmotorer og den svageste dieselmotor tromlebremser, mens alle øvrige versioner har skivebremser.

Efterfølgeren for 207 er i alle tre dimensioner (længde: – 7 cm, bredde/højde: – 1 cm) skrumpet, så også egenvægten er sunket med mellem 110 og 173 kg. Akselafstanden er dog identisk med forgængeren.

Se også 
 Prince-motor
 Ford DLD-motor

Kilder

Eksterne henvisninger 

 Officielt websted 

208
Minibiler
Forhjulstrukne biler
Biler introduceret i 2012
Biler fra 2010'erne
Jens Stenz

Jens Stenz (5. februar 1922 – 13. januar 2009) var en dansk modstandsmand, landmand og medlem af Hvidstengruppen. Hans ældre bror Andreas Stenz var også medlem af gruppen.
Jens Stenz blev arresteret 11. marts 1944 og 29. juni idømt livsvarigt tugthus. Stenz blev sendt til Tyskland og afsonede i Zuchthaus Dreibergen-Bützow, men overlevede fangenskabet.

Eksterne kilder og henvisninger
 

Medlemmer af Hvidstengruppen
Landmænd fra Danmark
Danskere i 1900-tallet
Ofre for nazismen fra Danmark
Hohegeiß

Hohegeiß (skrives også Hohegeiss) er en by i Niedersachsen med ca 1.000 indbyggere. Byen ligger i Harzen i Tyskland og danner fælles kommune med den nærliggende by Braunlage.

Geografi 
Hohegeiß ligger meget kuperet med stejle gader og dybe dale. Byen ligger på Bundesstrasse 4, den nord/sydgående vej gennem Harzen. Nabobyer er Zorge (mod syd), Rothesütte (mod sydøst), Benneckenstein (mod øst) og Sorge (mod nord). Den forhenværende indre tyske grænse, der dannede skel mellem Øst- og Vesttyskland og i dag er grænse mellem delstaterne Niedersachsen og Sachsen-Anhalt, går gennem det østlige hjørne af byen.

Turisme 
Om vinteren er Hohegeiß et velbesøgt skiresort, men også resten af året kommer mange gæster. Der er et stort ferieboligkompleks, Panoramic, med bl.a to højhuse og restaurant m.m., som året rundt rummer et stort antal turister.

Referencer 

Byer i Niedersachsen
Harzen
Hot n Cold

"Hot n Cold" er en sang af den amerikanske Katy Perry. Sangen er skrevet og komponeret af Dr. Luke, Max Martin og Perry for hendes store mainstream debutalbum, One of the Boys fra 2008. Sangen blev udgivet som albummets anden single. Dets kor indeholder en række binære modsætninger (såsom varm / kold, ja / nej, ind / ud, op / ned, forkert / højre, sort / hvid) for at understrege den ustabile karakter af karakterernes forhold. Den nåede nummer tre på Billboard Hot 100, hvilket gør det til Perrys andet år i træk, i top tre single, efter hendes tidligere verdensomspændende hit "I Kissed a Girl". Sangen er også blevet Perrys anden top fem single i Storbritannien, Australien, Irland og New Zealand og toppede hitlisterne i Finland, Tyskland, Canada, Norge, Spanien og Danmark samt 15 andre lande. Pr. september 2011 har "Hot n Cold" solgt over fem millioner digitale downloads.

Singler fra 2008
Katy Perry-sange
Gormfeltet

Gorm Feltet er et producerende olie- og gasfelt i den danske sektor af Nordsøen, beliggende cirka 200 km vest for Esbjerg. Oliefeltet blev opdaget i 1971, og produktionen startede i 1981, med Total S.A. (tidligere Mærsk Olie og Gas A/S) som operatør.

Gorm Feltet modtager og behandler udover sin egenproduktion, også produktionen fra satellitfelterne Skjold, Rolf og Dagmar. Derudover sendes al færdigbehandlet olieproduktion fra DUC's yderligere felter i Nordsøen i land via en pumpeplatform på Gorm Feltet.

Der er 36 produktionsbrønde, 2 gasinjektionsbrønde  og 14 vandinjektionsbrønde.
Reservoiret ligger på en dybde af 2100 m i kalksten af Danien og Sen Kridt-alder.
Indtil nu er der produceret 60,245 mio. m3 olie og 15,676 mia. Nm3 gas samt 76,691 mio. m3 vand. Der er injiceret 134,285 mio. m3 vand og 8,164 mia. Nm3 gas.
Akkumulerede investeringer 15,06 mia. kr.

Se også yderligere DUC-felter 
 Skjold Feltet
 Rolf Feltet
 Dagmar Feltet
 Tyra Feltet
 Tyra Østfeltet
 Tyra Sydøst Feltet
 Tyra Vestfeltet
 Roar Feltet
 Valdemar Feltet
 Svend Feltet
 Lulita Feltet
 Harald Feltet
 Halfdan Feltet
 Dan Feltet
 Kraka Feltet
 Regnar Feltet

Eksterne henvisninger 
 Kort over DUC's produktionsfaciliteter i den Danske sektor (engelsk, pdf)

Noter 

Olie- og gasfelter i Nordsøen